Lav et referat af nedenstående tekst:

Tekst:
Ofte har David Mikkelsen fra Aalborg hoppet på cyklen og taget turen til Egholm med sin fiskestang. Iført waders har han derfor mange gange stået midt i Limfjorden og håbet på bid. - Jeg plejer at vade ud her fra Egholm, og så går jeg så langs lufthavnen, fortæller den 46-årige lystfisker, og peger over mod Flyvestation Aalborg. Det er nemlig ovre på den anden side, i området ud fra Flyvestationen, Fødevarestyrelsen nu fraråder fiskeri i en radius af 100 meter på grund af forurening. Og nu bliver der sat skilte op, der advarer fiskerne om at kaste snøren ud i området. - Jeg fik ondt i maven, fordi jeg tænker på de fisk, som jeg har taget med hjem herfra og serveret for familie og venner. Det er jo ikke rart at tænke på, hvis de har være forurenet med noget, som kan gøre folk syge, siger David Mikkelsen. Advarselsskiltene skal sættes op på grund af den forurening, som er konstateret ved tre grøftekanter og udløb til Limfjorden. Forureningen stammer fra den i dag forbudte brandskum med det giftige stof PFOS. Ingen grund til bekymring Trods skiltene vurderer Fødevarestyrelsen ikke, at lystfiskere behøves være bekymrede, medmindre man gennem en lang årrække har spist fisk, der har opholdt sig tæt på udløbet. Advarslen sker efter et forsigtighedsprincip. - Det er selvfølgelig rart at høre, for hvis man har taget fisk med hjem herfra og serveret for familie og venner, så er det ikke rart at tænke på, at de kan være meget forurenet. Alligevel kan David Mikkelsen ikke slippe bekymringen. - Men selv det, at der er en lille mistanke, får mig til at få ondt i maven. Selvom der er tale om en lille mængde, så er det også super giftigt. Det menneskeskabte stof PFOS er stabilt og derfor stort set unedbrydeligt i kroppen. - Der kan de så påvirke en lang række processer. For eksempel ens stofskifte og immumfunktion og også hormonfunktion, forklarer professor i miljømedicin på Syddansk Universitet og Harvard Philippe Grandjean. - Så bare det, at der er en lille mistanke gør, at jeg vil overveje, om jeg har lyst til at tage flere fisk herfra indtil, at man finder ud af om der er et problem med det eller ej, siger David Mikkelsen. Håber på flere analyser David Mikkelsen håber derfor, at fødevaremyndighederne vil analysere fisk og skaldyr i det berørte område. Men det afviser Fødevarestyrelsen indtil videre, da de vurderer, at risikoen er lille. - Jeg håber da, det bliver undersøgt, så man kan fastlægge, at der er noget at være bekymret for, så jeg med ro i maven kan fiske her igen. Aalborg Kommune udstedte i december et påbud til Forsvaret om håndtering og oprydning af forureningen, og derfor har de forskellige myndigheder siden været i dialog. (ved ikke, om det skal længere op). Ejendomsstyrelsen oplyser, at skiltene er ved at blive produceret og sættes op i næste uge. Flyvestation Aalborg er ét af 24 steder, der er ved at blive undersøgt for pfos-forurening efter brug af brandskum.

Referat:
Flere steder ud for Flyvestation Aalborg skal der nu sættes advarselsskilte op mod fiskeri og åleruser. Det bekymrer David Mikkelsen, der i mange år har fisket i området.